# Saue valla munitsipaallasteaia kohatasud 2025. aastal

Vastavalt koolieelse lasteasutuse seaduses sätestatule ei või lapsevanema poolt makstav osalustasu ületada 20% Vabariigi Valitsuse poolt kehtestatud töötasu alammäärast. Saue valla vastavad korrad arvestavad samuti vastava alammääraga ja seega toob töötasu alammäära muutus kaasa ka vanema poolt makstava osalustasu suuruse muutumise.

Vabariigi Valitsus kinnitas oma 2024. aasta 19. detsembril toimunud istungil töötasu alammääraks 886 eurot. Saue valla munitsipaallasteaias on osalustasu suurus 20% töötasu alammäärast, mis on alates 2025. aasta 1. jaanuarist 177,2 eurot. Sellest tulenevalt muutuvad ka Saue valla munitsipaallasteaia vanema poolt makstavad kohatasud:

* täisosalus 177,2 eurot;
* 50%-suurune soodustus 88,6 eurot;
* 75%-suurune soodustus 44,3 eurot.

Osalustasu arvestus algab päevast, mil laps lasteaia nimekirja arvatakse ja lõpeb lasteaia nimekirjast väljaarvamise päevast. Osalustasu on kuupõhine ja see tuleb tasuda ka lapse lasteaiast puudutud perioodi eest.

Soodustuse saamise tingimuste kohta on võimalik infot saada Saue valla koduleheküljelt rubriigist „Haridus ja noored“ või haridusspetsialist Lily Roobilt lily.roop@sauevald.ee.

Majanduslikult vähekindlustatud peredel on võimalik taotleda lasteasutuse toetust *(tingimused: leibkonna sissetulek ühe leibkonna liikme kohta on alla kolmekordse riikliku toimetulekumäära 600 eurot ja rahvastikuregistri järgne elukoht Saue vallas vähemalt 6 kuud)*. Kontaktisik on lastekaitsespetsialist Liis Tooming liis.tooming@sauevald.ee.